দক্ষিণেশ্বর মেট্রো স্টেশন

দক্ষিণেশ্বর মেট্রো স্টেশন কলকাতা মেট্রোর উত্তর-দক্ষিণ লাইনের একটি স্টেশন। এটি উত্তর ২৪ পরগনা জেলায় দক্ষিণেশ্বর রেল স্টেশন ও দক্ষিণেশ্বর মেট্রো স্টেশন রোডের মাঝে অবস্থিত। স্টেশনটিতে ২০২০ সালের ডিসেম্বর মাসে পরীক্ষামূলক ভাবে ট্রেন চলাচল শুরু হয় এবং ২২ ফেব্রুয়ারি , ২০২১ জনসাধারণের জন্য চালু হয়। দক্ষিণেশ্বর আপ ও দক্ষিণেশ্বর ডাউন ট্রেন দ্বারা রেল পরিষেবা পরিবেশন করা হয়। স্টেশনে দুটি রেল ট্র্যাক ও দুটি পার্শ্ব প্ল্যাটফর্ম রয়েছে। দক্ষিণেশ্বর মেট্রো স্টেশনটি চালু হলে এটি কলকাতা মেট্রোর লাইন ১-এর উত্তর টার্মিনাল হিসাবে কাজ করবে। এই স্টেশনটি দক্ষিণেশ্বর এলাকাতে অবস্থিত। স্টেশনের ভৌগোলিক অবস্থান হল ২২°৩৯′১৫″ উত্তর ৮৮°২১′৫০″ পূর্ব﻿ / ﻿২২.৬৫৪১১০° উত্তর ৮৮.৩৬৩৭৯৪° পূর্ব﻿ / 22.654110; 88.363794। স্টেশনটির পূর্ববর্তী স্টেশন হল ১.৭৬ কিলোমিটার দূরে অবস্থিত বরাহ নগর মেট্রো স্টেশন। দমদম থেকে দক্ষিণেশ্বর (৬.২০ কিমি [৩.৮৫ মাইল]) পর্যন্ত উত্তরমুখী সম্প্রসারণের অনুমোদন করা হয়েছিল এবং ২০১০-১১ সালের রেল বাজেটে ₹২২৭.৫৩ কোটি (₹৪১১ কোটি বা ২০১৯ সালে ইউএস$৫৮ মিলিয়নের সমতুল্য) ব্যয়ে ধার্য সহ অন্তর্ভুক্ত করা হয়েছিল। ২০১৭ সালে স্টেশন ও বিভাগের জন্য নির্মাণ কাজ শুরু হয়েছিল। ২০১৯ সালের জুন মাস নাগাদ, নোয়াপাড়া ও দক্ষিণেশ্বরের মধ্যে ভায়াডাক্ট বা উড়াল পথের ৯৫ শতাংশেরও বেশি সম্পন্ন হয়েছিল, এবং সিগন্যালিং সিস্টেম ও ট্র্যাক স্থাপনের কাজ শুরু হয়েছিল। ২০১৭ সালের ডিসেম্বর মাসের তথ্য অনুযায়ী, দক্ষিণেশ্বর স্টেশন পর্যন্ত মেট্রো লাইন ২০১৯ সালের মে মাসের মধ্যে চালু হওয়ার কথা ছিল। কিন্তু ভায়াডাক্ট বা উড়াল পথের নির্মাণ এবং সিগন্যালিং সিস্টেম ও ট্র্যাক স্থাপনের কাজ সম্পন্ন না হওয়ায় নির্ধারিত সময়ের মধ্যে স্টেশনটি চালু করা সম্ভব হয়নি। কোভিড-১৯ মহামারীর কারণে স্টেশনে ট্রেনের পরীক্ষামূলক চলাচলে বিলম্ব ঘটেছিল। স্টেশনটি ২০২২ সালের ২২ ফেব্রুয়ারি প্রধানমন্ত্রী নরেন্দ্র মোদী উদ্বোধন করেছিলেন। এনভিআরএল দ্বারা দ্বারা নকশাকৃত স্টেশনে দুটি পার্শ্ব প্ল্যাটফর্ম রয়েছে, যাদের প্রতিটির সঙ্গে একটি করে রেল ট্র্যাক যুক্ত রয়েছে, পাশাপাশি নিম্ন মেজানাইন ও প্ল্যাটফর্মের মধ্যে টি সিঁড়ি রয়েছে। কলকাতা মেট্রোর লাইন ১-এর অন্তর্গত দক্ষিণেশ্বর মেট্রো স্টেশনটি গঠনগতভাবে একটি উত্তোলিত মেট্রো স্টেশন। স্টেশনের মোট ৩ টি স্তর রয়েছে। প্রথম স্তর বা ভূমি স্তরে স্টেশনের প্রবেশ পথ ও প্রস্থান পথ শুরু বা শেষ হয়। দ্বিতীয় স্তর বা এল১ বা মধ্যবর্তী স্তরে স্টেশনের ভাড়া নিয়ন্ত্রণ, স্টেশন এজেন্ট, মেট্রো কার্ড ভেন্ডিং মেশিন, ক্রসওভার প্রভৃতি অবস্থিত। তৃতীয় স্তর বা এল২ বা অন্তিম স্তরে প্ল্যাটফর্ম ও রেল ট্র্যাক অবস্থিত।  লাইন ১  কলকাতা মেট্রোর স্টেশনগুলির তালিকা https://bengali.abplive.com/videos/news/states-noapara-dakshineswar-metro-piyush-goyal-visits-dakshineswar-metro-station-checks-preparation-802922 "দক্ষিণেশ্বর মেট্রো রেল স্টেশন (কলকাতা মেট্রোপলিটান এরিয়া)"।  "সংরক্ষণাগারভুক্ত অনুলিপি"। ২০ আগস্ট ২০০৭ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৯।  "সংরক্ষণাগারভুক্ত অনুলিপি"। ২৯ জুন ২০১১ তারিখে মূল থেকে আর্কাইভ করা। সংগ্রহের তারিখ ১১ এপ্রিল ২০১৯।  "সংরক্ষণাগারভুক্ত অনুলিপি"। ১৬ জানুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১০ ফেব্রুয়ারি ২০২০।  "Road Ahead….. Projects sanctioned"। সংগ্রহের তারিখ ২৭ নভেম্বর ২০১৯।  Chakraborty, Ajanta (ডিসেম্বর ২৪, ২০২০)। "First trial a success, Metro set to run till Dakshineswar in February-end | Kolkata News - Times of India"। দ্য টাইমস অব ইন্ডিয়া (ইংরেজি ভাষায়)। সংগ্রহের তারিখ ৪ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mandal, Sanjay (১০ জুন ২০১৯)। "Expense boost for Calcutta Metro funds flow"। দ্য টেলিগ্রাফ। সংগ্রহের তারিখ ৪ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Gupta, Jayanta (১৩ ডিসেম্বর ২০১৭)। "It's final. Take a Metro ride to Dakshineswar by May 2019"। দ্য টাইমস অব ইন্ডিয়া। সংগ্রহের তারিখ ৪ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Mandal, Sanjay (২ ফেব্রুয়ারি ২০২০)। "July, revised date for Baranagar Metro"। দ্য টেলিগ্রাফ। সংগ্রহের তারিখ ৪ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "Live: Bengal has made up its mind for 'poriborton', says PM Modi in Hooghly"। www.business-standard.com (ইংরেজি ভাষায়)। সংগ্রহের তারিখ ৪ জানুয়ারি ২০২৩। উদ্ধৃতি টেমপ্লেট ইংরেজি প্যারামিটার ব্যবহার করেছে (link)